title: تامنجميت
text: تامنجميت ؤلا تامعدنيت ؤلا تامينيت (ب نّݣليزية Mining، ب لعربية تعدين) هيّا لحرفة ديال تخراج لمعادن ؤلا مواد خرين، عادة ف حالة قاسحة، لي عندها قيمة قتيصادية، من تحت لرض. هاد لحرفة قديمة بزاف، ؤ كاترجع ل فترات د لقبلتاريخ. لبلاصة فين كيتم تّخراج د لمواد كيسمّيوها لمغاربة غار ؤلا منجم ؤلا مين (من لفرانساوية Mine). أقدم منجم تّلقا ل حد سّاعة، هوّا منجم نݣوينيا لي كاين ف مملكة إيسواتيني ؤ كيرجع ل هادي 43000 عام.